# Bucsecs-hegység

### A Wikipédiából, a szabad lexikonból.

Bucsecs-hegység
Hegység | Déli-Kárpátok
Hely | Brassó megye, Prahova megye
Típus | konglomerátum
Legmagasabb pont | Omu-csúcs (2507 m)
Térkép

A Bucsecs-hegység (románul Munţii Bucegi) Erdély keleti peremén, Brassótól délre helyezkedik el, Prahova megye, Brassó megye és Dâmboviţa megye határán. Az észak-dél irányú hegység határát keleten a Prahova folyó, északon a Királykő-hegység, nyugaton a Leaota-hegység képezi. Télen és tavasszal gyakoriak a lavinák. 2004. január 18-án a Molnár-völgyben, 1800 méter magasan öt emberrel (köztük három magyar) végzett egy síverseny idején bekövetkező lavina. Az áldozatok tapasztalt alpinisták és sportolók voltak.[1]

## [szerkesztés] Domborzat

A Bucsecs-hegység északi része a Keresztényhavasról, középen az Omu-csúcs

A Bucsecs legmagasabb pontja az északon lévő Omu-csúcs (2506 méter). Innen indulnak ki dél felé, patkó alakban a további hegyvonulatok. A keleti vonulat fontosabb hegyei: Costila (2498 m), Caraiman (2384 m), amelyen egy hatalmas kereszt látható, Jepii Mici (2143 m), Jepii Mari (2071 m), Piatra Arsa (2075 m) és Furnica (2103 m). Fontosabb nyugati hegyek: Doamnele (2401 m), Batrina (2189 m) és Tatarul (1998 m). A két vonulat között folyik a Ialomita folyó. A keleti vonulat magasabb részén található a Bucsecs-fennsík, ahol a szél és az eső olyan látványos alakzatokat hozott létre mint a Szfinx és a Babele.

## [szerkesztés] Éghajlat

A Bucsecs-fennsíkon lévő szél formálta alakzat, a Szfinx

Az éves átlaghőmérsékletek között a hegyvidéken belül is nagy különbségek vannak: a Prahova völgyében 6 °C, a magasabb területeken -3 °C. A hegyeken a csapadék legnagyobb része (70%) hó formájában hull. Az Omul csúcson a februári átlaghőmérséklet a legkisebb (-11.1 °C). Itt az év során 220 napon van 0 °C alatti hőmérséklet.

## [szerkesztés] Turizmus

A Prahova völgyi településekből (Predeal, Azuga, Busteni, Sinaia) könnyen fel lehet jutni a Bucsecs magasabb hegyeire. A hegyoldalakon több sífelvonó és sípálya van.

## [szerkesztés] Források

1. ^ Romániai Magyar Szó, Kalandozó (2004. június)

## [szerkesztés] Külső hivatkozások

A Wikimedia Commons tartalmaz Bucsecs-hegység témájú médiaállományokat.

- A Bucsecs-hegység turistatérképe
- Bucsecs Nemzeti Park
- Menedékházak a Bucsecs-hegységben

A lap eredeti címe "http://hu.wikipedia.org../../../b/u/c/Bucsecs-hegys%C3%A9g.html"

Kategóriák: Bucsecs-hegység | Brassó megye hegyei, hegységei | Prahova megye hegyei, hegységei

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Español
- Română